CELEX: 62010CN0210
Language: ro
Date: 2010-05-03 00:00:00
Title: Cauza C-210/10: Cerere de pronunțare a unei hotărâri preliminare introdusă de Hajdú-Bihar Megyei Bíróság (Republica Ungară) la 3 mai 2010 — Márton Urbán/Vám- és Pénzügyőrség Észak-alföldi Regionális Parancsnoksága

17.7.2010   
            
            
               RO
            
            
               Jurnalul Oficial al Uniunii Europene
            
            
               C 195/7
            
         Cerere de pronunțare a unei hotărâri preliminare introdusă de Hajdú-Bihar Megyei Bíróság (Republica Ungară) la 3 mai 2010 — Márton Urbán/Vám- és Pénzügyőrség Észak-alföldi Regionális Parancsnoksága
   (Cauza C-210/10)
   2010/C 195/11
   Limba de procedură: maghiara
   
      Instanța de trimitere
   
   Hajdú-Bihar Megyei Bíróság
   
      Părțile din acțiunea principală
   
   
      Reclamant: Márton Urbán
   
      Pârât: Vám- és Pénzügyőrség Észak-alföldi Regionális Parancsnoksága
   
      Întrebările preliminare
   
   
               1.
            
            
               Un regim sancționator care prevede în mod imperativ aplicarea unei amenzi în cuantum unic, mai exact 100 000 HUF, pentru orice încălcare a dispozițiilor articolelor 13-16 din Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier (1) respectă cerința proporționalității prevăzută la articolul 19 alineatele (1) și (4) din Regulamentul (CE) nr. 561/2006 al Parlamentului European și al Consiliului din 15 martie 2006 privind armonizarea anumitor dispoziții ale legislației sociale în domeniul transporturilor rutiere, de modificare a Regulamentelor (CEE) nr. 3821/85 și (CE) nr. 2135/98 ale Consiliului și de abrogare a Regulamentului (CEE) nr. 3820/85 al Consiliului (2)?
            
         
               2.
            
            
               Un regim sancționator care nu prevede adaptarea cuantumului amenzii în funcție de gravitatea încălcării comise respectă cerința proporționalității?
            
         
               3.
            
            
               Un regim sancționator care nu permite să se țină seama de nicio circumstanță justificativă respectă cerința proporționalității?
            
         
               4.
            
            
               Un regim sancționator care nu cuprinde nicio distincție în funcție de circumstanțele personale specifice autorului faptei respectă cerința proporționalității?
            
         
      (1)  JO L 370, p. 8, Ediție specială, 07/vol.1, p. 234.
   
      (2)  JO L 102, p. 1, Ediție specială, 05/vol. 8, p. 214.